Source: https://www.kontrolavozidiel.sk/povinnosti-prevadzkovatelov-vozidiel/
Timestamp: 2018-04-20 21:44:42+00:00
Document Index: 10891873

Matched Legal Cases: ['§ 107', '§ 50', '§ 68', '§ 22', '§ 24', '§ 21', '§ 21']

Povinnosti prevádzkovateľov vozidiel | STK, EK a KO Pezinok
Lehoty technických kontrol pravidelných a emisných kontrol pravidelných pre jednotlivé kategórie vozidiel a podrobnosti o podrobení vozidla technickej alebo emisnej kontrole na základe rozhodnutia obvodného úradu dopravy ustanoví všeobecne záväzný právny predpis (Vyhláška MDPT SR č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov v znení neskorších predpisov).
Pokutu 66 eur uloží obvodný úrad dopravy tomu, kto okrem iného:
nepodrobil vozidlo v ustanovenej lehote technickej kontrole administratívnej, pokuta sa uloží za každé vozidlo
nepodrobil motorové vozidlo v ustanovenej lehote emisnej kontrole administratívnej, pokuta sa uloží za každé motorové vozidlo(§ 107 ods. 1, zákona)
Pokutu 166 eur uloží obvodný úrad dopravy tomu, kto okrem iného:
nepodrobil vozidlo v ustanovenej lehote technickej kontrole pravidelnej podľa § 50 ods. 1; pokuta sa uloží za každé vozidlo
nepodrobil motorové vozidlo v ustanovenej lehote emisnej kontrole pravidelnej podľa § 68 ods. 1; pokuta sa uloží za každé motorové vozidlo
V praxi to znamená, že ak jedno vozidlo nemá platnú technickú kontrolu a platnú emisnú kontrolu, tak za uloží pokuta 166 eur za nepodrobenie vozidla v ustanovenej lehote technickej kontrole pravidelnej a taktiež pokuta 166 eur za nepodrobenie vozidla v ustanovenej lehote emisnej kontrole pravidelnej. Teda spolu súčet výšky pokút za jedno takéto vozidlo činí 332 eur.
Za porušenie uvedených povinností týkajúcich sa technickej kontroly pravidelnej, technickej kontroly administratívnej a emisnej kontroly pravidelnej a emisnej kontroly administratívnej uloží príslušník Policajného zboru v blokovom konaní na mieste pokutu do 60 eur (§ 22 ods. 1 písm. k, Zákona č. 372/1990 Zb. o priestupkoch v znení neskorších predpisov).
Policajt je oprávnený zadržať osvedčenie o evidencii vozidla časť I alebo časť II ak:
je vozidlo nespôsobilé alebo technicky nespôsobilé na cestnú premávku alebo ak vozidlo bolo vyradené z evidencie alebo z cestnej premávky
za uvedených podmienok zadržať tiež aj tabuľku s evidenčným číslom
V zmysle § 24 vozidlo, okrem iného musí byť vyradené z premávky na pozemných komunikáciách do času, kým sa zistené chyby neodstránia, ak:
je nespôsobilé na premávku na pozemných komunikáciách podľa § 21 ods. 2 písm. a) až k) a m) alebo § 21 ods. 3 písm. a) a b), (nepodrobeni esa v ustanovených lehotách technickej kontrole pravidelnej aleboadministratívnej, emisnej kontrole pravidelnej alebo administratívnej
Legislatíva súvisiaca s podmienkach prevádzky vozidiel v premávke na pozemných komunikáciách:
Vyhláška MDPT SR č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov v znení neskorších predpisov
Vyhláška MDPT SR č. 169/2010 Z. z. o osvedčení o evidencii časť I, osvedčení o evidencii časť II a technickom osvedčení vozidla